จงบอกแบรนด์มือถือที่เป็นลูกค้าของ Qorvo
Qorvo เป็นผู้นำธุรกิจผลิตชิป Radio Frequency (RF) ซึ่งใช้ทุกวันและอยู่ใกล้ตัวมาก จากการเชื่อมต่อ WiFi, Bluetooth หรือสัญญาน Internet ที่ใช้ในมือถือ ทั้งหมดล้วนมีชิป RF อยู่เบื้องหลัง การเชื่อมต่อแบบไร้สายทั้งหมด (Wireless) ต้องใช้ชิป RF เป็นหลัก Qorvo มีรายได้ 70% มาจากการขายชิปที่ใช้ในอุปกรณ์ Electronic พื้นฐานรอบตัว เช่น มือถือ โน้ตบุ้ค และเครื่องใช้ไฟฟ้ากลุ่ม IoTs ที่ต้องการเชื่อมต่อกับอุปกรณ์อื่น ขณะที่รายได้อีก 30% มาจากกลุ่มผู้ติดตั้งเสาสัญญานที่กำลังจะเติบโตเร็วมากในปี 2021 จากการเร่งขยาย 5G ทั่วโลก

จากมือถือผ่านการเชื่อมต่ออินเทอร์เน็ตไร้สาย ภายในจะต้องมีชิป RF อยู่ แล้ว Qorvo เป็นผู้เล่นรายใหญ่ในอุตสาหกรรมนี้ แบรนด์มือถือที่เป็นลูกค้าของ Qorvo ได้แก่
- Apple
- Samsung
- Xiaomi
- Oppo
- Vivo
ซึ่งแบรนด์มือถือเหล่านี้ เป็นลูกค้าของ Qorvo และเป็นกลุ่มที่จะโตเร็วมาก เนื่องจากมือถือทุกเครื่องที่จะรองรับ 5G ได้ต้องติดตั้งชิป RF รุ่นใหม่ และจากการคำนวณพบว่าจะแพงกว่าชิป RF ใน 4G ถึง 30% แสดงให้เห็นว่า มือถือรุ่นใหม่ที่โฆษณาว่ารองรับ 5G ได้ เป็นเงินของ Qorvo ทั้งนั้น นอกจากนี้ถ้าไปดูนโยบายประเทศใหญ่ ๆ จะเห็นว่าระบบ 5G กำลังถูกเร่งติดตั้ง โดยเฉพาะสหรัฐที่ Joe Biden ประกาศแผนลงทุนในโครงสร้างพื้นฐานมูลค่ารวม 2.25 ล้านล้านดอลลาร์ออกแล้ว
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน,ข้อมูลการเงินรายบริษัท,ข่าวเศรษฐกิจและการเงิน